NORSK

APPLE INC.
iPOD-PROGRAMVARELISENSAVTALE
Enbrukerlisens

LES DENNE PROGRAMVARELISENSAVTALEN (LISENSEN) NØYE FØR DU BEGYNNER Å BRUKE iPOD-ENHETEN. VED Å BRUKE iPOD-ENHETEN, AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU IKKE ER ENIG I BESTEMMELSENE I DENNE LISENSEN, KAN DU IKKE BRUKE iPOD-ENHETEN. HVIS DU IKKE ER ENIG I BESTEMMELSENE I DENNE LISENSEN, KAN DU RETURNERE iPOD-ENHETEN TIL UTSALGSSTEDET OG FÅ REFUNDERT DINE UTLEGG.

1. Generelt  All programvare (inkludert Boot ROM-kode og annen integrert programvare), dokumentasjon og fonter som følger med iPod-enheten, uansett om materialet befinner seg på disk(ett)er, i ROM, på et hvilket som helst annet medium, eller i en hvilken som helst annen form («iPod-programvare»), er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne avtalen. Apple forbeholder seg alle rettigheter som ikke uttrykkelig overføres til deg. Rettighetene i denne lisensavtalen er begrenset til Apples rettigheter i iPod-programvaren og inkluderer ikke andre patenter eller rettigheter. Du eier mediet som iPod-programvaren ligger på, men Apple og/eller Apples lisensgiver(e) beholder full opphavsrett til iPod-programvaren. 
  
2. Tillatt bruk og restriksjoner  
(a) Denne lisensavtalen gir deg tillatelse til å bruke iPod-programvaren på én enkelt iPod-enhet. Lisensavtalen tillater ikke at iPod-programvaren eksisterer på flere enn én iPod-enhet om gangen, og det er ikke tillatt å gjøre iPod-programvaren tilgjengelig over et nettverk der den kan brukes av flere slike enheter eller datamaskiner samtidig. 

(b) Apple kan gjøre oppdateringer for iPod-programvaren tilgjengelig for nedlasting («iPod-programvareoppdateringer»), og i denne sammenheng gir denne lisensen deg rett til å laste ned iPod-programvareoppdateringer til én enkelt datamaskin for å oppdatere programvaren på iPod-enheter du eier eller bruker. Denne lisensen tillater ikke at iPod-programvaren finnes på flere enn én datamaskin om gangen, eller at du oppdaterer iPod-enheter du ikke bruker eller eier, og det er ikke tillatt å gjøre iPod-programvareoppdateringene tilgjengelige over et nettverk der de kan brukes av flere slike enheter eller datamaskiner samtidig. Du kan lage én kopi av iPod-programvareoppdateringene som er arkivert på datamaskinen din, i et maskinlesbart format kun i sikkerhetskopieringsøyemed og kun hvis sikkerhetskopien inkluderer all copyrightinformasjon og annen opphavsrettinformasjon som er i originalen.

(c) Du har ikke anledning til å kopiere, dekompilere, dekode, dele opp, forsøke å avlede kildekoden fra, modifisere eller skape avledede åndsverk med utgangspunkt i iPod-programvaren, iPod-programvareoppdateringer eller deler av disse utover det som er tillatt i denne lisensen eller ved lov. Forsøk på å gjøre noe av det forannevnte er en krenkelse av rettighetene Apple og Apples lisensgiver(e) og lisenstakere har til iPod-programvaren og iPod-programvareoppdateringer. Hvis du overtrer denne restriksjonen, kan det medføre rettslig forfølgelse. Ved å oppbevare innhold på iPod-enheten lager du en digital kopi. I enkelte jurisdiksjoner er det ulovlig å lage digitale kopier uten å ha tillatelse fra rettighetshaveren. iPod-programvaren og iPod-programvareoppdateringer kan brukes til å reprodusere materiale så lenge denne bruken begrenses til materiale som ikke er opphavsrettslig beskyttet, materiale du eier opphavsretten til, eller materiale du er autorisert eller har lovlig adgang til å reprodusere. iPOD-PROGRAMVAREN OG iPOD-PROGRAMVAREOPPPDATERINGER ER IKKE BEREGNET TIL BRUK I KJERNEKRAFTVERK, FLYNAVIGERING, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSYSTEMER, MEDISINSK UTSTYR, ELLER ANNEN BRUK HVOR FEIL I iPOD-PROGRAMVAREN ELLER iPOD-PROGRAMVAREOPPDATERINGENE KAN FØRE TIL DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER.

3. Overføring  
(a) Det er ikke tillatt å leie ut, lease, låne bort eller underlisensiere iPod-programvaren. Det er imidlertid lov å overføre, én gang og på permanent basis, alle lisensrettigheter du har til iPod-programvaren, til en annen part ved overføring av eierskapet til iPod-enheten under forutsetning av at: (a) overføringen inkluderer iPod-enheten og all iPod-programvaren, inkludert trykt materiell, originale medier og denne lisensavtalen, og (b): at ingen kopier av iPod-programvaren beholdes av deg, helt eller delvis, inkludert kopier som er lagret på en datamaskin eller annen lagringsenhet, og (c): parten som overtar iPod-programvaren, leser og godtar betingelsene og vilkårene i denne lisensavtalen.

(b) Det er ikke tillatt å leie ut, lease, låne bort eller underlisensiere en iPod-programvareoppdatering. Det er imidlertid lov å overføre, én gang og på permanent basis, alle lisensrettigheter du har til iPod-programvareoppdateringen, til en annen part ved overføring av eierskapet til datamaskinen eller iPod-enheten der den er installert, under forutsetning av at: (a) overføringen inkluderer datamaskinen eller iPod-enheten med oppdateringen, inkludert alle komponenter, originale medier og denne lisensavtalen, og (b): at ingen kopier av iPod-programvareoppdateringen beholdes av deg, helt eller delvis, inkludert kopier som er lagret på en datamaskin eller annen lagringsenhet, og (c): parten som overtar iPod-programvareoppdateringen, leser og godtar betingelsene og vilkårene i denne lisensavtalen.

4. Opphør  Denne avtalen gjelder til den opphører. Dine rettigheter under denne lisensavtalen vil også opphøre automatisk og uten varsel fra Apples side hvis du bryter noen som helst av bestemmelsene i denne avtalen. Når denne avtalen opphører, skal du slutte å bruke iPod-programvaren og iPod-programvareoppdateringene.

5. Garantifraskrivelse  DU ERKJENNER OG SAMTYKKER UTTRYKKELIG I AT BRUKEN AV iPOD-PROGRAMVAREN OG iPOD-PROGRAMVAREOPPDATERINGENE FULLT OG HELT SKJER PÅ DIN EGEN RISIKO, OG AT HELE RISIKOEN MED HENSYN TIL TILFREDSSTILLENDE KVALITET, YTELSE OG NØYAKTIGHET, LIGGER HOS DEG. INSTALLERING AV DENNE PROGRAMVAREN KAN PÅVIRKE MULIGHETEN TIL Å BRUKE PROGRAMVARE FRA TREDJEPARTSLEVERANDØRER. iPOD-PROGRAMVAREN LEVERES SOM DEN ER, MED ALLE EVENTUELLE FEIL OG UTEN GARANTI AV NOE SLAG UTOVER DET MAKSIMALE SOM TILLATES AV GJELDENDE LOV, OG APPLE OG APPLES LISENSGIVERE (I AVSNITT 5 OG 6 BETEGNES DISSE PARTER SAMLET SOM «APPLE») FRASKRIVER SEG HERVED UTTRYKKELIG ETHVERT GARANTIANSVAR FOR iPOD-PROGRAMVAREN OG iPOD-PROGRAMVAREOPPDATERINGENE INKLUDERT, MEN IKKE BEGRENSET TIL, UNDERFORSTÅTTE GARANTIER FOR SALGBARHET, TILFREDSSTILLENDE KVALITET, ANVENDELIGHET FOR ET SPESIELT FORMÅL SAMT GARANTIER FOR AT TREDJEPARTS RETTIGHETER IKKE KRENKES. APPLE GARANTERER IKKE AT DE FUNKSJONER SOM PROGRAMVAREN INNEHOLDER, VIL TILFREDSSTILLE DINE KRAV, ELLER AT iPOD-PROGRAMVAREN ELLER iPOD-PROGRAMVAREOPPDATERINGENE VIL FUNGERE UTEN AVBRUDD ELLER FEILFRITT ELLER AT FEIL I iPOD-PROGRAMVAREN ELLER iPOD-PROGRAMVAREOPPDATERINGENE VIL BLI UTBEDRET. INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED iPOD-PROGRAMVAREN ELLER iPOD-PROGRAMVAREOPPDATERINGENE, MÅ DU PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. I ENKELTE JURISDIKSJONER TILLATER IKKE LOVGIVNINGEN GARANTIFRASKRIVELSE AV IMPLISERTE GARANTIER ELLER BEGRENSNINGER I RETTIGHETER FOR FORBRUKERE, OG DET ER MULIG AT FORANNEVNTE BEGRENSNING IKKE GJELDER DEG.  

6. Ansvarsbegrensning  I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, TAP AV DATA, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK ELLER MANGLENDE EVNE TIL Å BRUKE iPOD-PROGRAMVAREN OG iPOD-PROGRAMVAREOPPDATERINGENE UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. ENKELTE STEDER TILLATER IKKE LOVGIVNINGEN ANSVARSFRAVIKELSE FOR PERSONLIG SKADE ELLER TILFELDIGE ELLER INDIREKTE SKADER, OG DET ER MULIG AT OVENSTÅENDE BEGRENSNING IKKE GJELDER DEG. Ikke i noe tilfelle skal Apples totale ansvar overfor deg for skade, tap og erstatning overstige 50 US dollar (US $50). Foregående begrensninger skal gjelde selv om ovenstående opprettelse ikke virker etter hensikten.

7. Eksportkontroll  Du må ikke bruke, eksportere eller videreeksportere iPod-programvaren eller iPod-programvareoppdateringene, unntatt i overensstemmelse med gjeldende eksportlovgivning i USA og gjeldende lovgivning i det eller de landene iPod-programvare og iPod-programvareoppdateringene ble anskaffet. I særdeleshet, men uten begrensning, er det ikke tillatt å eksportere eller videreeksportere verken iPod-programvaren eller iPod-programvareoppdateringene til a) land som er omfattet av USAs embargo, eller b) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person's List» eller «Entity List». Ved å ta i bruk iPod-programvaren og iPod-programvareoppdateringene bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke iPod-programvaren og iPod-programvareoppdateringene til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av raketter eller atomvåpen eller kjemiske eller biologiske våpen. 

8. US Government-sluttbrukere  iPod-programvaren, iPod-programvareoppdateringene og tilhørende dokumentasjon er definert som «Commercial items» slik det er definert i 48 C.F.R. § 2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her.

9. Gjeldende lovgivning og tilsidesettelse av bestemmelser  Denne lisensavtalen skal være underlagt og være i samsvar med lovene i staten California som om avtalen inngås i California mellom innbyggere i California. Denne lisensen skal uttrykkelig ikke være underlagt De forente nasjoners konvensjon om kontrakter for salg av varer internasjonalt. Dersom en domstol, med kompetanse til dette, finner at noen av bestemmelsene i denne lisensavtalen helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.  

10. Om tredjeparter med rettigheter  Du er herved underrettet om at PortalPlayer, Inc., et firma med hovedkontor i California i 3255 Scott Boulevard, Building 1, Santa Clara, California 95054, USA, er en tredjepart med rettigheter i denne lisensavtalen i den utstrekning iPod-enheten inneholder PortalPlayer-programvare. Denne avtalen kan i den utstrekning den gjelder denne programvaren, håndheves av PortalPlayer i tillegg til Apple.

11. Fullstendig avtale; avgjørende språkversjon  Denne lisensavtalen inneholder alt som er avtalt mellom partene med hensyn til bruk av iPod-programvaren og iPod-programvareoppdateringene, og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Enhver oversettelse av denne avtalen er tilpasset lokale forhold, og ved en eventuell Uoverensstemmelse mellom den engelske og oversatte versjonen skal den engelske versjonen gjelde.

12. Merknad om bruk av MPEG-4  iPod-programvaren og iPod-programvareoppdateringene er lisensiert under MPEG-4 Systems Patent Portfolio License for koding i samsvar med MPEG-4 Systems Standard, med unntak av at det er nødvendig med en tilleggslisens og betaling av royalties for koding i forbindelse med (i) data som lagres eller replikeres på fysiske medier som det betales for per tittel, og/eller (ii) data som det betales for per tittel, og som overføres til en sluttbruker for permanent lagring og/eller bruk. En slik tilleggslisens kan fås fra MPEG LA, LLC. Du finner mer informasjon på http://www.mpegla.com.

I den grad iPod-programvaren og iPod-programvareoppdateringene inneholder funksjonalitet for koding og/eller dekoding av MPEG-4-video, er iPod-programvaren og iPod-programvareoppdateringene lisensiert under MPEG-4 Visual Patent Portfolio License for personlig og ikke-kommersiell bruk av en forbruker til (i) koding av video i overensstemmelse med MPEG-4 Visual Standard («MPEG-4-video») og/eller (ii) dekoding av MPEG-4-video som har blitt kodet av en forbruker som driver en privat og ikke-kommersiell aktivitet, og/eller som har blitt framskaffet fra en videoleverandør som har lisens fra MPEG LA til å levere MPEG-4-video. Ingen lisens gis eller kan forstås som tillatelse til annen bruk.

Ytterligere informasjon, også om bruk og lisenser for bruk i markedsføringssammenheng, kommersiell og intern bruk, kan fås fra MPEG LA, LLC. Se http://www.mpegla.com. Du finner svar på vanlige spørsmål om MPEG LA Visual Patent Portfolio License på www.apple.com/mpeg4 og www.apple.com/quicktime/products/qt/faq.html.

13. Merknad om H.264/AVC  I den grad iPod-programvaren og iPod-programvareoppdateringene inneholder funksjonalitet for AVC-koding og/eller AVC-dekoding, krever kommersiell bruk ekstra lisensiering og følgende gjelder: AVC-FUNKSJONALITETEN I iPOD-PROGRAMVAREN OG iPOD-PROGRAMVAREOPPDATERINGENE KAN KUN BRUKES AV FORBRUKERE OG KUN FOR PERSONLIG OG IKKE-KOMMERSIELL BRUK TIL (i) KODING AV VIDEO I OVERENSSTEMMELSE MED AVC-STANDARDEN («AVC-VIDEO») OG/ELLER (ii) DEKODING AV AVC-VIDEO SOM ER KODET AV EN FORBRUKER TIL PERSONLIG OG IKKE-KOMMERSIELL BRUK OG/ELLER DEKODING AV AVC-VIDEO FRA EN VIDEOLEVERANDØR SOM HAR LISENS TIL Å TILBY AVC-VIDEO. INFORMASJON OM ANNEN BRUK OG LISENSIERING KAN INNHENTES FRA MPEG LA L.L.C. SE HTTP://WWW.MPEGLA.COM.

14. Merknad om AMR  Funksjonaliteten for Adaptive Muli-Rate («AMR»)-koding og AMR-dekoding i iPod-programvaren og iPod-programvareoppdateringene er ikke lisensiert til å utføre mobiltelefonoppringninger eller til bruk i telefoniprodukter som bygger på QuickTime-arkitekturen for Windows-plattformen. Videre er funksjonaliteten for AMR-koding og AMR-dekoding i iPod-programvaren og iPod-programvareoppdateringene ikke lisensiert til bruk i infrastruktur for mobiltelefonkommunikasjon, inkludert: basestasjoner, basestasjonskontrollere/radionettverkskontrollere, svitsjsentere og gatewayer til og fra det svitsjede offentlige nettverket.
											
EA0370